युट्युबमा यस्तै भिडियो अपलोड गर्नुपर्छ भन्ने छैन । तपाईंलाई जेमा रुचि छ, ज्ञान छ त्यस्तै विषयका भिडियो अपलोड गर्न सक्नुहुन्छ । रूपसी बस्नेतको उदाहरण लिउँm न । ८० हजार सब्सक्राइब पुर्‍याउन सफल रूपसी अरूको अभिनय गरेर, आफ्नै रूप बदलेर, रमाइला संवादहरू समेटेर भिडियो अपलोड गर्छिन् । समसामयिक, जल्दाबल्दा, मानवीय अभिरुचिका विषयमा भिडियो तयार पार्ने रूपसी सन् २०१५ को अक्टोबरदेखि युट्युबमा सक्रिय भएकी हुन् । छोटो अवधिमै उनको लोकप्रियता निकै माथि पुग्यो । ५१ हजार सब्सक्राइब पुर्‍याउन सफल लखिल्या त्यस्तै अर्की उदाहरण हुन् । मेकअप टिप्स तथा घुमघाम तथा अन्य समसामयिक विषयमा रोचक भिडियोहरू अपलोड गर्ने लखिन्याका दर्शकहरूको संख्या क्रमश: बढिरहेको छ ।
